23/03/2022 | Administración LocalMunicipal
Arteixo
Persoal
Anuncio convocatoria e bases axentes de emerxencias

É obxecto da presente, a regulación do procedemento selectivo para cobertura temporal en interinidade por substitución de traballadores con reserva de posto de traballo, inicialmente previsto para dous operarios/as, do servizo de emerxencias (Axentes de emerxencias), e a constitución dunha Bolsa de traballo para a cobertura de posibles novas vacantes temporais, nos supostos enumerados de seguido: a) A substitución transitoria dos/as seus titulares, durante o tempo en que o/a seu/súa titular non preste efectivamente servizo por estar en situación de: - Incapacidade temporal, incluído o período de tramitación de expediente de incapacidade de ser o caso. - Maternidade e paternidade, inclusive os permisos correspondentes por adopción e/ou preadopción nacional ou internacional. - Calquera tipo de excedencia e/ou permisos sen dereitos retributivos, con reserva de posto de traballo do/a titular. - Así mesmo, acudirase a esta modalidade de cobertura temporal para substitución dos/as titulares dos postos durante períodos de vacacións, excepcionalmente e sempre que o servizo correspondente acredite a imprescindible necesidade de substitución para o que deberá requirirse que o período vacacional sexa superior a 3 semanas consecutivas. - Cobertura de calquera vacante temporal das prazas consignadas na plantilla orzamentaria do Orzamento en vigor, de conformidade ao establecido polas modalidades contractuais determinadas polo Estatuto dos Traballadores para formalización de contratos temporais (reforzo temporal de servizos por acumulación de traballo, contratos de interinidade ate cobertura en propiedade, e contratos de obra/servizo nos supostos que legalmente corresponda). b) Nos casos de redución de xornada, xubilación parcial ou permisos a tempo parcial poderá nomearse/contratarse persoal temporal para cubrir a parte da xornada de traballo que non realice o/a titular do posto, sempre que o/a candidato/a reúna os requisitos legalmente establecidos para formalización deste tipo de contratos.2.1 Xunto coa instancia (Anexo I), a presentar no prazo de 5 días hábiles contados dende o día seguinte ao da publicación do anuncio da convocatoria no BOP da Coruña, toda vez publicadas as bases no taboleiro de edictos e complementariamente na web municipal, deberá presentarse inescusablemente a documentación indicada na base 4.2.2 A cobertura temporal dos postos de traballo efectuarase a través dun sistema de listaxes de duración temporal plurianual, durante os meses de 2022 e os anos 2023, 2024 e 2025. Para poder ser incluídas nas listaxes, as persoas interesadas terán que reunir os requisitos que se recollen na normativa vixente e na presentes bases reguladoras e presentar a súa solicitude no prazo ordinario que se establece para o efecto.2.3. A aprobación dunha nova listaxe de aspirantes candidatos/as ás vacantes temporais suporá a derogación da listaxe anterior, manténdose os nomeamentos/contratos efectuados por aquela ata a súa extinción/finalización. As causas de extinción/finalización contractual establecidas de xeito xeral son as seguintes: a) Reincorporación do/a titular do posto b) Amortización ou reconversión da vacante c) Renuncia inicial ou solicitude de cese/baixa voluntaria d) Finalización por cumprimento do prazo máximo de contrato/nomeamento establecido Para tomar parte no proceso selectivo, os/as aspirantes deberán reunir os seguintes requisitos na data de expiración do prazo concedido para a presentación de instancias-solicitudes: · Idade: ter cumpridos 16 anos de idade e non exceder, no seu caso, da idade máxima de xubilación. · Ser de nacionalidade española ou de nacionalidade dalgún dos demais Estados membros da Unión Europea ou nacional dalgún Estado ao que, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores. · Titulación académica: graduado en ESO ou titulación equivalente para desempeño de postos do grupo V do Convenio de persoal laboral do Concello de Arteixo. O certificado de Estudos Primarios expedido con anterioridade á finalización do curso 1975/76 será equivalente aos únicos efectos de acceso a empregos públicos e privados ao título de graduado en ESO. · No caso de titulacións obtidas no estranxeiro, deberá estarse en posesión da credencial que acredite a súa homologación; ademais, achegarase ao título a súa tradución xurada, non considerándose documentación válida no caso de non incorporar tal tradución oficial. · Permisos de conducir: Os aspirantes deberán estar en posesión dos permisos de conducir C e B na data de remate do prazo de admisión de instancias. · Non ter sido separado/a mediante expediente disciplinario de calquera das Administracións Públicas nin atoparse inhabilitado/a para o exercicio de funcións públicas ou separado do exercicio de funcións públicas por sentenza firme, ou en situación equivalente para os nacionais doutro Estado (acreditarase na declaración xurada incluída na instancia). · Ter a capacidade funcional para o desenvolvemento das funcións e tarefas propias do posto (acreditarase na declaración xurada incluída no Anexo III sen prexuízo da realización das probas físicas determinadas). No suposto de aspirantes con grao recoñecido de diversidade funcional, que non supoña incapacidade para desempeño de posto de traballo, deberase referir tal situación na instancia. · Non estar incurso/a en causa de incompatibilidade específica (acreditarase na declaración xurada incluída na instancia). · Declaración responsable da exactitude e veracidade da copia da documentación que se aporta (incluída na instancia). Os/as aspirantes que non utilizaran o modelo facilitado nestas bases, deberán aportar específica declaración responsable e declaracións xuradas referidas anteriormente.4.1. Xunto coa instancia (Anexo I), a presentar no prazo de 5 días hábiles contados dende o día seguinte ao da publicación das bases da convocatoria no BOP de A Coruña, así como na páxina web municipal, deberá presentarse inescusablemente a seguinte documentación: - DNI - Titulación esixida - Permisos de conducir (B e C) - Coas instancias deberanse acompañar currículo autobaremado segundo modelo que se achega a estas bases, xunto con tódolos documentos xustificativos dos méritos alegados conforme ao baremo que figura na convocatoria. A falta de currículo e/ou de documentación acreditativa dos méritos alegados, determinará a imposibilidade de valoración dos mesmos, outorgándose 0 puntos na fase de concurso - Declaración xurada de capacidade física/médica para realización das probas físicas ( Anexo III) - Documentación acreditativa da discapacidade non inhabilitante para desenvolvemento do posto, de ser o caso, especificando as adaptacións que sexan solicitadas para realización da fase de oposición 4.2. Rematado o prazo de presentación de instancias, a Alcaldía-Presidencia, aprobará unha listaxe provisional. Nesta listaxe provisional aparecerán tamén os/as aspirantes excluídos/as, con indicación dos motivos de exclusión, e serán publicadas no taboleiro de edictos da Casa Consistorial e complementariamente na web municipal, determinándose na mesma a apertura dun prazo de 2 días hábiles de subsanación/emenda da documentación. Perante o prazo de 2 días hábiles indicados, de conformidade co previsto no art.68 da Lei 39/2015, do 1 de outubro, de Procedemento Administrativo Común das Administracións Publicas, poderanse corrixir os defectos a que se alude no referido artigo, e formular as reclamacións ás listaxes provisionais. De non presentar a solicitude de rectificación ou reclamación no indicado prazo, o/a aspirante provisionalmente excluído/a decaerá no seu dereito, sendo excluído definitivamente da listaxe de aspirantes. Se non se presentasen reclamacións á listaxe provisional, esta poderase elevar a definitiva, constituíndose o Tribunal seleccionador e dando inicio ao proceso selectivo. No suposto de existir reclamacións, estas serán aceptadas ou rexeitadas na mesma resolución pola que se aprobe a listaxe definitiva dos admitidos e excluídos, a cal se ditará coa maior brevidade posible e se fará pública na mesma forma exposta con anterioridade.5.1. No Decreto da Alcaldía de aprobación da listaxe provisional, determinarase a composición do tribunal cualificador, con titulares e suplentes, aos efectos dos supostos de abstención/recusación dos membros designados.5.2. O tribunal cualificador nomearase de conformidade co artigo 55.1. c) e d) e art.60 do Texto Refundido da Lei 7/2007 do Estatuto do Empregado Público, así como garantindo a competencia técnica, nivel de titulación e paridade na súa composición, de conformidade ao establecido na Lei de Igualdade do Home e da Muller e estará composto do seguinte xeito: · Presidente/a: persoal funcionario do Concello de Arteixo ou doutra administración local (titular e suplente) · Secretaria/o, quen actuará con voz e voto: o/a secretario xeral da Corporación ou funcionario da Corporación que lle substitúa (titular e suplente) · Vogais: tres vogais, sendo funcionario de carreira ou persoal laboral fixo do Concello de Arteixo ou doutra administración local (titular e suplente) Todos os membros do tribunal, titulares e suplentes, deberán absterse de intervir, notificándollo á autoridade convocante, cando concorran neles algunhas das circunstancias previstas no artigo 23 da Lei 40/2015, do 1 de outubro, de Réxime Xurídico do Sector Público. Así mesmo, os interesados poderán promover a recusación de acordo co sinalado no artigo 24 da citada norma. No suposto de ser elevada a listaxe provisional a definitiva, os supostos de abstención/recusación poderán realizarse ate o momento de efectivo inicio da fase de oposición ( previa á de concurso) O Tribunal non poderá constituírse nin actuar sen a asistencia, cando menos, de tres dos seus membros, sendo preceptiva a asistencia do Presidente e do Secretario, titular ou suplente. O Tribunal resolverá por maioría de votos dos seus membros presentes tódalas dúbidas e propostas que xurdan para aplicación das normas contidas nestas bases e estará facultado para resolver as cuestións que se poidan suscitar durante a valoración dos méritos, así como adoptar as medidas necesarias que garantan a debida orde do concurso-oposición en todo o que non estea previsto nas bases. Os seus acordos serán impugnables nos supostos e na forma establecida pola Lei 39/2015, do 1 de outubro. O Tribunal poderá dispoñer da incorporación ós seus traballos de asesores especialistas cando as circunstancias ou a valoración dos méritos así o aconselle. Os membros do Tribunal terán dereito a asistencias pola súa participación nas sesións do Tribunal de acordo co disposto no artigos 1.1d) e 27.1b), 29 e 30 e Anexo IV do RD 462/2002, do 24 de maio, sobre indemnizacións por razón do servizo.5.3 Na Resolución de aprobación da listaxe definitiva entenderanse resoltas (estimadas/desestimadas) as solicitudes de emenda/subsanación, así como recusación/abstención dos membros da Tribunal cualificador, de ser o caso. O procedemento de selección será o de concurso-oposición, sendo previa a fase de oposición e pasando á fase de concurso unicamente os/as aspirantes que superen a oposición. FASE DE OPOSICIÓN: (Máximo 60 puntos) 1º EXERCICIO: Puntuarase de 0 a 60 puntos, consistente na realización obrigatoria de diversas probas de esforzo/resistencia física/capacidade aeróbica: 1º PROBA: CARREIRA 1 quilómetro: en circuíto chan, establécense os seguintes tempos coa seguinte puntuación ate o máximo de 20 puntos: Outorgaráselle unha puntuación de 20 puntos a todos/as aqueles/as que realicen un tempo de 5 minutos no caso dos aspirantes masculinos, e de 5 minutos 30 segundos, no caso de aspirantes femininas. Para os demais establecerase unha puntuación correlativa que ascenderá ou descenderá 0,40 puntos por cada 4 segundos.2º PROBA: CARREIRA 3.200 con mochila: puntuación máxima 40 puntos. Consistirá en camiñar unha distancia de 3.200 metros chans, cun peso de 11 quilos ó lombo, durante un tempo máximo de 30 minutos. Os/as aspirantes que realicen a proba no tempo de 30 minutos serán cualificados con 28 puntos, mentres que para os demais establecerase unha puntuación correlativa que ascenderá ou descenderá 0.40 puntos cada 30 segundos. Dado o carácter eliminatorio da fase de oposición, unicamente pasarán ao segundo exercicio, os/as aspirantes que acaden a puntuación mínima de 30 puntos na suma da puntuación obtida en ámbalas dúas probas, sendo cualificados como Aptos/as.2º EXERCICIO: Exame de Lingua Galega, de carácter obrigatorio, salvo para os aspirantes exentos/as e eliminatorio. A cualificación desta proba será de será de Apto/Non apto. Na proba, o Tribunal comprobará se os/as aspirantes comprenden, falan e/ou escriben correctamente o galego. Aos/ás aspirantes que acrediten, con carácter previo e conforme ao establecido na normativa, o coñecemento da lingua galega, daráselles por superada esta proba coa cualificación de “apto”, para o que se lles esixirá o título Celga III ou equivalente (iniciación) de acordo coa Orde da Consellería de Presidencia, Administracións Públicas e Xustiza, do 16 de xullo de 2007, pola que se regulan os certificados acreditativos dos niveis de coñecemento da lingua galega (Celga), artigo 2.4. No suposto de non estar exentos/as deste exercicio, os/as aspirantes deberán obrigatoriamente realizar unha proba que consistirá nunha tradución escrita inmediata dun texto facilitado polo Tribunal en lingua castelá, á lingua galega, e que será cualificada como apto/non apto. Non se permitirá preparación previa nin apoio documental ou bibliográfico. A duración máxima deste exercicio será de 30 minutos. A fase de concurso de méritos dos aspirantes valorarase de conformidade ao baremo establecido no apartado seguinte e só pasarán á mesma os/as aspirantes que superen a fase de oposición. Non será eliminatorio non obter ningún punto na fase de concurso e a puntuación obtida será sumada á acadada na fase de oposición. Os méritos a que se fai referencia neste baremo deberanse posuír na data en que remate o prazo de presentación de instancias, computándose, en calquera caso, ata dita data, sendo valorados así mesmo só os que se aleguen e xustifiquen documentalmente. A. EXPERIENCIA PROFESIONAL: ata un máximo de 30 puntos As puntuacións de ambos dous epígrafes son independentes e non se poderá superar en caso algún o máximo de 30 puntos do apartado de experiencia profesional (méritos) aínda que se acaden máis puntos que os máximos 1. Por experiencia profesional no desenvolvemento de tarefas ó servizo dunha Administración Pública nunha praza de operario de protección civil ou idéntica ( axente de emerxencias) operario de GRUMIR, Técnico de salvamento acuático e calquera outra asimilada ás vacantes convocadas: 0,25 puntos por cada mes completo.2. Por experiencia profesional en calquera outro posto/categoría encadrado dentro da mesma agrupación profesional (grupo de cotización 9 e 10) na Administración Pública ou sector público, empresas privadas ou fundacións sen ánimo de lucro: 0,10 puntos por mes completo de servizos. A xustificación deste apartado farase coa presentación de certificado oficial da administración na que prestara os servizos e informe de vida laboral ou co Certificado de vida laboral da Seguridade social xunto co copia de contratos. Se o tribunal precisa unha aclaración ou matización dalgún extremo do certificado poderá solicitar aos aspirantes que aporten a correspondente documentación complementaria. No suposto de que os méritos referidos no autobaremo non estean debidamente acreditados coa documentación determinada nestas reguladoras, o Tribunal outorgará 0 puntos. B. MÉRITOS ACADÉMICOS (FORMACIÓN): ata un máximo de 10 puntos As puntuacións dos epígrafes son independentes e non se poderá superar en caso algún o máximo de 10 puntos deste apartado 1. Por cursos e accións formativas directamente relacionados coas funcións propias do posto impartidos pola Administración Pública, Universidades, SEPE, sindicatos e axentes formadores homologados para impartición de cursos en plans unitarios, formación continua ou formación ocupacional especificamente relacionada. Valoraranse en todo caso os cursos sobre seguridade e hixiene no traballo, e os de prevención de riscos laborais.0,10 puntos por cada 10 horas acumuladas.2. Por estar en posesión de titulación que habilite para o manexo de embarcacións (licenza de navegación, patrón de navegación básica ou superior): 1 punto.3. Acreditar a titulación ou a formación actualizada no manexo de desfibriladores mediante a correspondente certificación recoñecida polo Consello Español de Resucitación Cardiopulmonar (CERCP): 0,50 puntos.4. Estar en posesión da cualificación profesional de extinción de incendios e salvamento (SEA 129_2) que se acreditará coa presentación do certificado de profesionalidade ou co título de Técnico en Emerxencias e Protección Civil: 1 punto.5. Estar en posesión da cualificación profesional de operacións de vixilancia e extinción de incendios forestais e apoio a continxencias no medio natural e rural (SEA 595_2) que se acreditará coa presentación do certificado de profesionalidade ou co título de Técnico de Emerxencias e Protección Civil: 0,75 puntos.6. Estar en posesión da cualificación profesional de socorrismo en espazos acuáticos naturais AFD0340_2, que se acreditará coa presentación do certificado de profesionalidade ou co título de Técnico Deportivo Superior en Salvamento e Socorrismo ou Técnico Deportivo en Mergullo Deportivo con escafandro autónomo: 0,50 puntos. No suposto de que na acreditación dos cursos non figure o número de horas non serán valorados. Rematada as dúas fases de concurso-oposición, o Tribunal emitirá proposta de contratación por orde de prelación dos aspirantes segundo a cualificación total acadada, que será elevada á Alcaldía do Concello de Arteixo, para a formalización de contratacións laborais correspondentes. A listaxe de aspirantes aprobados/as estará ordenada segundo prelación de puntuacións totais do proceso selectivo, sendo propostos/as para contratación os aspirantes que ocupen as dúas primeiras posicións, quedando os demais aspirantes nunha bolsa de traballo para futuras contratacións.8.1 O estado da listaxe publicarase no taboleiro de edictos e na web municipal cunha actualización como mínimo anual, coa finalidade de que os/as aspirantes teñan coñecemento e información sobre o chamamento a contratos/nomeamentos que se están a producir, renuncias ou solicitudes de baixa nas listaxe e demais cuestións que afecten ás expectativas de chamamento do/as aspirantes. Os chamamentos para un posto de traballo realizaranse seguindo a orde da listaxe que configura a bolsa de emprego. Iranse efectuando os chamamentos/propostas de contrato pola orde de recepción dos informes de necesidade do servizo, efectuándose pola prelación establecida na listaxe do primeiro ao último. Unicamente cando un/ha aspirante teña comunicado a súa dispoñibilidade despois dunha suspensión, entenderase o/a primeiro de chamamento antes de continuar pola orde de aspirantes da listaxe en posición posterior, de conformidade ao determinado pola base 8.3 das presentes.8.2 O chamamento de aspirantes para contratación, levarase a cabo de forma simultánea por medio de contacto telefónico e por correo electrónico. Telefonicamente, con chamada ao número de teléfono indicado na instancia presentada para participar na bolsa de emprego, por medio de dous intentos en horas distintas cunha diferencia mínima dun día entre chamada e chamada, e simultaneamente realizarase comunicación por enderezo electrónico, á dirección que conste na instancia presentada para participar na bolsa de emprego ou se se aporta posteriormente polo candidato/a. O departamento de persoal municipal deixará constancia no expediente que tentou contactar da forma indicada no parágrafo anterior, deixando constancia por escrito dos que renunciaron, dos que non contestaron ao chamamento, e do/a candidato/a que acepta o posto de traballo.8.3 Cada vez que vaia a contratarse a unha persoa para un posto de traballo comezarase a chamar aos/ás candidatos/as pola orde da bolsa de emprego, comezando sempre desde a primeira persoa dispoñible da listaxe que conforma a bolsa. Así mesmo aqueles/as que renunciaran por causa xustificada, permanecerán na listaxe na mesma posición en situación “suspensión por causa xustificada” ata que comuniquen ao departamento de persoal por email ou por rexistro de entrada a finalización desta situación e a súa dispoñibilidade inmediata para un novo nomeamento/contrato. Tal dispoñibilidade entenderase efectiva no día seguinte hábil da efectiva comunicación, aos efectos do dereito de chamamento.8.4 Se algún/algunha candidato/a non contesta, entenderase que renuncia ao posto e seguirase chamando aos seguintes do listaxe co fin de axilizar e non paralizar o proceso de contratación. Se durante esa xornada (ata 23:59 horas) a persoa coa que non se deu contactado se pon en contacto co Concello de Arteixo por teléfono ou por enderezo electrónico ten dereito a ser contratada, doutro xeito entenderase que renuncia. A renuncia ao posto pode presentarse por escrito no rexistro xeral, fax, email ou enderezo electrónico, ou calquera outro medio no que quede constancia no Concello, debendo aportar a documentación acreditativa da causa xustificativa da renuncia. Unha vez que o persoal contratado remate o seu contrato de traballo/nomeamento volverá a ocupar o lugar no que se atopaba antes da contratación. No caso de que un/unha aspirante renunciase á proposta de contratación acreditando causa xustificada, quedará na mesma posición, no suposto dunha segunda renuncia por causa xustificada pasará á posición final da listaxe e, no suposto dunha terceira renuncia quedará excluído/a da listaxe. No suposto de renunciar sen acreditar causa xustificada, o/a aspirante quedará fora da listaxe da bolsa de traballo.8.5 Consideraranse causas xustificadas de renuncia, cese ou baixa voluntaria as seguintes: - Estar en situación de IT ou situación médica temporalmente incapacitante ou en tramitación de calquera expediente de incapacidade permanente parcial polo INSS para o desempeño de determinados postos de traballo non inhabilitante para a categoría á que se presentara. - Estar no período temporal correspondente ao permiso de maternidade/paternidade. - Estar ao coidado de menores discapacitados ou familiares de avanzada idade. - Estar realizando unha acción ocupacional para mellora da empregabilidade a través dunha Administración Pública ou organismo homologado para impartición de tales accións. - Acreditar dispoñer dun contrato temporal ou nomeamento interino tanto na Administración Pública como na empresa privada.8.6 Os procedementos específicos para contratación temporal a través da bolsa de traballo para substitucións (baixas, vacacións, permisos ou circunstancias similares do persoal) ou para atender a acumulación de tarefas realizaranse conforme aos seguintes trámites: - Informe xustificativo do departamento/servizo correspondente motivador das circunstancias e as necesidades de persoal. - Informes xurídico e informe de fiscalización, así como a acreditación da existencia de crédito adecuado e suficiente para levar a cabo a contratación/nomeamento. - Resolución de Alcaldía acordando o nomeamento do/a candidato/a a quen corresponda segundo a listaxe a proposta de nomeamento. - Formalización de contrato temporal segundo a modalidade procedente de conformidade ao establecido polo estatuto dos traballadores.9.1.- O/a aspirante seleccionado/a en primeiro lugar e segundo lugar (estando inicialmente prevista a contratación de interinidade por substitución de dúas prazas vacantes con reserva de posto do titular por situación de IT), no prazo máximo de dous días hábiles contados a partir do seguinte ao do chamamento polo departamento de persoal do Concello de Arteixo, deberá presentar os seguintes documentos, agás os que xa obren nesta Administración: a. Copia autenticada ou fotocopia que deberá presentarse co orixinal para a súa compulsa, do DNI. b. Copia autenticada ou fotocopia que deberá presentarse acompañada do orixinal para a súa compulsa, do título esixido na convocatoria. c. Declaración responsable de non padecer enfermidade nin estar afectado por limitación física ou psíquica que sexa incompatible co desempeño das funcións do posto de traballo. d. Declaración formal, baixo xuramento ou promesa, de non haber sido separado mediante expediente disciplinario, do servizo ás Administracións Públicas, nin se atopar inhabilitado para o exercicio de funcións públicas. e. Declaración formal, baixo xuramento ou promesa, de non atoparse incurso en ningunha causa de incapacidade e incompatibilidade de conformidade coa lexislación vixente.9.2.- Os que dentro do prazo sinalado, agás nos casos de forza maior, non presentasen a documentación esixida, non poderán ser nomeados, sen prexuízo da responsabilidade en que houbesen podido incorrer por falsidade dimanante da solicitude para participar no concurso-oposición. O Tribunal queda facultado para resolver as dúbidas que se presentaren e tomar os acordos necesarios para a boa orde do proceso selectivo, en todo canto non estea previsto nestas bases. A lexislación aplicable ao presente procedemento é a seguinte: - Lei 30/1984, de 2 de agosto, de Medidas para a reforma da función pública (naquelas disposicións aínda vixentes e que sexan básicas). - Lei 7/1985, de 2 de abril, Reguladora das Bases de Réxime Local. - Texto refundido das disposicións legais vixentes en materia de réxime local, aprobado por Real Decreto Lexislativo 781/1986, de 13 de xuño (naquelas disposicións básicas). - Lei 2/2015, de 29 de abril, de Emprego Público de Galicia. - Lei 5/1997, de 22 de xullo, da Administración Local de Galicia. - Texto Refundido da Lei de Igualdade das Mulleres de Galicia. - Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local. - Real Decreto 364/1995, de 10 de marzo, polo que se aproba o regulamento xeral de ingreso do persoal ó servizo da Administración do Estado e demais disposicións aplicables. - Real Decreto Lexislativo 5/2015, do Texto refundido do Estatuto do Empregado Público. - Lei 53/1984, 26 de decembro, de Incompatibilidades do Persoal ao Servizo das Administracións Públicas. - Lei 39/2015, do 1 de outubro, de Procedemento Administrativo Común das Administracións Publicas e Lei 40/2015, de 1 de outubro, de Réxime Xurídico do Sector Público. - Real Decreto Lexislativo 2/2015, de 23 de outubro, do Texto Refundido do Estatuto dos Traballadores. - Real Decreto-Lei 32/2021, de 28 de decembre, de medidas urxentes para a reforma laboral, a garantía da estabilidade no emprego e a transformación do mercado de traballo. Esta convocatoria e bases reguladoras e cantos actos administrativos deriven da mesma, así coma as actuacións do Tribunal cualificador en interpretación e cumprimento do contido nelas, poderán ser impugnadas polos/as interesados/as nos casos e na forma establecidos pola Lei 39/2015, do Procedemento Administrativo Común e Lei 40/2015 de Réxime xurídico do Sector Público. D./Dª. con DNI núm:. con enderezo. C. P. Localidade. e teléfono de contacto. e e-mail. Que tendo coñecemento da apertura do prazo de presentación de instancias da BOLSA DE TRABALLO PARA COBERTURA TEMPORAL DE VACANTES DO POSTO de OPERARIOS/aS DO SERVIZO DE EMERXENCIA (AXENTES DE EMERXENCIAS) DO CONCELLO DE ARTEIXO, e Declarando explicitamente cumprir os requisitos establecidos nas bases reguladoras da convocatoria e, así mesmo, declarando non padecer enfermidade nin defecto físico que impida o normal desenvolvemento das funcións correspondentes a ditos postos e, non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentenza firme. E efectuando pola presente declaración responsable da exactitude e veracidade da copia da documentación que se aporta xunto á presente: 1- DNI 2- Titulación establecida como requisito de acceso na categoría á que opta 3- Currículo autobaremado xunto coa documentación acreditativa dos méritos da fase de concurso (segundo modelo adxunto Anexo II) 4.- Acreditación da discapacidade de ser o caso 5. Permisos de condución C e B 6. Declaración xurada de estar en condicións fisico/médicas para a realización da proba física establecida nestas Bases (Anexo III) Sexa admitida esta instancia para participar na convocatoria da bolsa de traballo para cobertura temporal e interina de postos vacantes de operario de emerxencias do Concello de Arteixo. INFORMACIÓN SOBRE PROTECCIÓN DE DATOS.- De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE ARTEIXO, con dirección PRAZA ALCALDE RAMÓN DOPICO Nº 1-15142 ARTEIXO (A CORUÑA). Os seus datos serán utilizados para o trámites estritamente necesarios relacionados coa súa solicitude O feito de que non nos facilite parte da información solicitada poderá supoñer a imposibilidade de prestarlle o servizo solicitado. Os datos facilitados conservaranse mentres non se solicite a supresión dos mesmos e durante o tempo necesario para dar cumprimento ás obrigacións administrativas derivadas da súa solicitude e, os mesmos poderán ser publicados nas listaxes resolutivas de admitidos, no Boletín Oficial correspondente, taboleiro de edictos municipal e páxina web. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento. O CONCELLO DE ARTEIXO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade na dirección PRAZA ALCALDE RAMON DOPICO, Nº 1-15142, ARTEIXO (A CORUÑA), aportando copia do seu DNI. AO SR. ALCALDE-PRESIDENTE DO CONCELLO DE ARTEIXO D/Dª. con DNI. optando á bolsa de traballo do Concello de Arteixo para cobertura temporal de vacantes de operarios do servizo de emerxencias, achega o presente xunto coa instancia de participación e documentación acreditativa dos méritos alegados. AUTOBAREMO (para autobaremar os seus méritos siga estritamente o establecido no artigo 6 das bases reguladoras e verifique que achega a documentación acreditativa solicitada segundo as mesmas): (Engada tantas liñas como necesite) (Engada tantas liñas como necesite) En., día …. de. de.(data/mes/ano) D/Dª. con DNI. declara baixo xuramento e propia responsabilidade que está na forma física/médica necesaria para a realización das probas físicas determinadas polas Bases reguladoras da Bolsa de Traballo para cobertura temporal de vacantes do posto de operarios/as do servizo de emerxencia (Axentes de Emerxencia) do Concello de Arteixo. En., día …. de. de. (data/mes/ano) Arteixo, 18 de marzo de 2022 Asinado: Carlos Calvelo Martínez (ALCALDE-PRESIDENTE)